Document ID: 31993R2710

KOMISSION ASETUS (ETY) N:o 2710/93,
annettu 30 päivänä syyskuuta 1993,
viininvalmistuksesta peräisin olevien ja interventioelinten hallussaan pitämien alkoholien käyttöä varten tapahtuvasta erityisellä tarjouskilpailulla myynnistä polttoainealalla yhteisössä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1566/93(2),
ottaa huomioon neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myyntiä koskevista yleisistä säännöistä 12 päivänä helmikuuta 1988 annetun neuvoston asetuksen (ETY) N:o 3877/88(3), ja erityisesti sen 1 ja 3 artiklan,
sekä katsoo, että
komission asetuksessa (ETY) N:o 377/93(4), sellaisena kuin se on viimeksi muutettuna asetuksella (ETY) N:o 2192/93(5), annetaan yksityiskohtaiset soveltamissäännöt neuvoston asetuksen (ETY) N:o 822/87 35, 36 ja 39 artiklassa tarkoitetuilla tislauksilla saatujen ja interventioelinten hallussaan pitämien alkoholien myynnistä,
erityisen tarjouskilpailun avaamisesta interventioelinten hallussaan pitämän viininvalmistuksesta peräisin olevan alkoholin käyttämiseksi polttoainealalla yhteisön sisällä annetuilla komission asetuksilla (ETY) N:o 3389/90(6) ja (ETY) N:o 3390/90(7), 4,8 miljoonaa hehtolitraa 100 tilavuusprosentin alkoholia on asetettu myyntiin tarjouskilpailulla N:o 7/90 EY ja 8/90 EY,
myytyään rajoitetun määrän käsiteltyä alkoholia tarjouskilpailun voittaneilla yrityksillä on vakavia ja pysyviä vaikeuksia saada tällainen määrä alkoholia myytyä yhteisön sisäisillä polttoainemarkkinoilla, mikä johtuu erityisesti maatalouden raaka-aineista tuotettujen korvaavien polttoaineiden kehityksestä,
kyseisen alkoholin käyttämiseksi yhteisön sääntelyssä asetettujen tavoitteiden mukaisesti ja häiriöiden estämiseksi yhteisön alkoholi- ja alkoholijuomamarkkinoilla, ottaen huomioon tarjouskilpailutetun alkoholin määrän ja muiden markkinoiden kuin polttoainemarkkinoiden suhdanneherkkyyden, säädettyihin tarkoituksiin käytettävän alkoholin määrää olisi vähennettävä, ja mitätöitävä tarjouskilpailut sellaisten alkoholierien osalta, joita ei ole otettu haltuun,
säädettyihin tarkoituksiin käytettäviin alkoholieriin liittyvä suoritustakuu on syytä vapauttaa vain jos kyseinen alkoholi on kokonaisuudessaan käytetty yhteisön polttoainealalla; tällaisissa erityisolosuhteissa tämän velvoitteen tarkoituksena on varmistaa koko kyseessä olevan määrän haltuun ottaminen ja myyminen, ottaen huomioon alkoholimarkkinoiden ja erityisesti uusien korvaavien polttoaineiden markkinoiden suhdanneherkkyys,
on myös tärkeää säätää myydyn alkoholin kuljetuksen ja käsittelyn valvonnasta sekä lopputuotteen lopullisesta käyttötarkoituksesta sen varmistamiseksi, että alkoholi käytetään sellaisiin tarkoituksiin, jotka eivät aiheuta häiriöitä alkoholimarkkinoilla, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Poiketen siitä, mitä asetuksen (ETY) N:o 3389/90 1 artiklassa säädetään, ainostaan erityisen tarjouskilpailun N:o 7/90 EY ensimmäinen erä, joka koskee 640 000 hehtolitraa 100 tilavuusprosentin alkoholia, on käytettävä polttoainealalla yhteisön sisällä. Siihen liittyvä käsittely on myös suoritettava yhteisössä.
2 Poiketen siitä, mitä asetuksen (ETY) N:o 3390/90 1 artiklassa säädetään, ainostaan erityisen tarjouskilpailun N:o 8/90 EY kaksi ensimmäistä erää, jotka koskevat 640 000 hehtolitraa 100 tilavuusprosentin alkoholia, on käytettävä polttoainealalla yhteisön sisällä. Siihen liittyvä käsittely on myös suoritettava yhteisössä.
2 artikla
Poiketen siitä, mitä asetuksen (ETY) N:o 3389/90 ja (ETY) N:o 3390/90 ja 4 artiklassa säädetään, erityisen tarjouskilpailun N:o 7/90 EY ensimmäinen alkoholierä sekä erityisen tarjouskilpailun 8/90 EY kaksi ensimmäistä alkoholierää on käytettävä kahden vuoden kuluessa tämän asetuksen voimaantulopäivästä, jollei satu ylivoimaista estettä.
3 artikla
Poiketen siitä, mitä säädetään komission asetuksen (ETY) N:o 2220/85(8) 27 artiklassa, interventioelinten on vapautettava asetuksen (ETY) N:o 377/93 34 artiklassa säädetty suoritustakuu, joka koskee erityisen tarjouskilpailun 7/90 EY ensimmäistä erää sekä erityisen tarjouskilpailun 8/90 kahta ensimmäistä erää, kun erityisen tarjouskilpailun 7/90 EY ensimmäisen erän sekä erityisen tarjouskilpailun 8/90 kahden ensimmäisen erän alkoholi on kokonaisuudessaan käytetty yhteisön polttoainealalla.
4 artikla
Sanotun kuitenkaan rajoittamatta yhteisön sääntelyn erityissäännösten soveltamista, 1 artiklan 1 ja 2 kohdassa tarkoitettuihin alkoholia koskeviin valvontatoimenpiteisiin kuuluu:
- Asetuksen (ETY) N:o 377/93 37 artiklan mukaiset kansalliset valvontatoimenpiteet. Valvontaan kuuluvat vähintään kotimaisten alkoholien ja öljytuotteiden valvonnassa noudatettuja tarkastuksia vastaavat tarkastukset, siitä alkaen kun alkoholi on muutettu polttoaineeksi, erityisesti tuotannon, kaupan pitämisen ja lopullisen käytön vaiheessa,
- täydentävä valvonta, jonka suorittaa kansainvälinen valvontajärjestö. Kyseisen järjestön on valvottava erityisesti käsitellyn tai käsittelemättömän alkoholin kuljetusta jäsenvaltioiden välillä ja valvottava, että sitä ei viedä kolmansiin maihin. Valvontaan kuuluu näytteiden otto eri vaiheissa kuljetetun alkoholin laadun määrittämiseksi. Siihen liittyvät kulut tulevat tarjouskilpailun voittajan maksettavaksi,
- seuraavat erityistoimenpiteet:
- alkoholin denaturointi komission määräämällä aineella ja yhteisymmärryksessä kyseessä olevan interventioelimen kanssa,
- viinistä tislatun alkoholin määrän vahvistaminen komission hyväksymän lopputuotteen valmistamista varten toimivaltaisen valvontaviranomaisen valvonnassa,
- toimivaltaisen valvontaviranomaisen suorittama lopputuotteen lopullisen käytön valvonta yhteisössä kyseisen kansallisen sääntelyn mukaisesti; toimivaltaisen valvontaviranomaisen laatima T-tarkastusasiakirja tai tätä vastaava asiakirja, josta säädetään komission asetuksessa (ETY) N:o 2823/87(9), voidaan hyväksyä vain jos lopputuotetta, mukaan lukien viinistä valmistettu alkoholi, koskevat valmisteverot on kannettu eikä niitä enää voida korvata,
- jos jäsenvaltiossa polttoainetyypistä ei makseta valmisteveroa, T-tarkastusasiakirja tai tätä vastaava asiakirja voidaan hyväksyä vain, jos tarjouskilpailun voittaja on täyttänyt tämän tyyppiselle polttoaineelle asetetut verovaatimukset siinä jäsenvaltiossa, jossa sen lopullinen käyttö tapahtuu ja jos on toimitettu tositteet sen myynnistä yhteisön markkinoilla.
5 artikla
Tämän asetuksen 1 artiklassa tarkoitettua alkoholia koskevan suoritustakuun vapauttamisen edellytyksenä on erityisesti:
- kansainvälinen valvontajärjestön esittämä kertomus. Kyseinen kertomus koskee erityisesti kuljetetun alkoholin määrän tarkastusta, mahdollisen hävikin arviointi sekä alkoholin denaturointia ja käsittelyä koskevat todistukset. Sen interventioelimen, jolle kyseinen vakuus on annettu, on varmistettava kertomuksen luotettavuus ja toimitettava komissiolle kolmen kuukauden välein selvitys käytetystä alkoholista,
- määrittelyn tulokset ydinmagneettisen resonanssimenettelyn avulla sellaisesta alkoholista, jonka osalta komissio ja/tai toimivaltainen valvontajärjestö määräävät tällaisen määrittelyn alkoholin laadun tarkastamiseksi,
- T-tarkastusasiakirjan tai T-tarkastusasiakirjaa vastaavan asetuksessa (ETY) N:o 2823/87 säädetyn tarkastusasiakirjan esittäminen, jonka sen jäsenvaltion, jossa alkoholin lopullinen käyttö on tapahtunut, on hyväksynyt ja jonka perusteella voidaan osoittaa, että alkoholi on käytetty yhteisössä säädettyihin tarkoituksiin.
6 artikla
1 Erityiset tarjouskilpailut N:o 7/90 EY ja N:o 8/90 EY mitätöidään niiden alkoholierien osalta, joita ei ole otettu haltuun.
2 Interventioelinten on vapautettava kyseisten alkoholierien osalta asetuksen (ETY) N:o 3389/90 ja (ETY) N:o 3390/90 säännösten mukaisesti annettu suoritustakuu, jonka suuruus on 90 ecua hehtolitralta 100 tilavuusprosentin alkoholia.
7 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1993.

Labels: 10
3
17
14